**ENOSTAVNO ABSTRAKTNO SLIKANJE**

 ****

Na enostaven in zabaven način lahko naredite zanimive abstraktne slike. Uporabite jih kot voščilnice ali uokvirite in obesite na steno ali podarite. Postopek je zelo enostaven. Priporočam zaščitna oblačila ☺.

 

Potrebujemo: risalni papir, nit ali vrvico, tekočo barvo ali barvo, ki jo razredčimo z vodo.

 

Pripravimo si dva risalna lista velikosti A5 ali pa risalni list A4 prepolovimo. Odrežemo približno 50 cm niti in jo namakamo v barvi. Približno 5 cm niti pustimo brez barve.

 

Nit vzamemo iz barve in jo položimo na risalni list tako, da ustvarimo spiralo. Nepobarvani del niti pustimo izven papirja.

 

Potem pokrijemo z drugim risalnim listom, obtežimo z debelo knjigo in obarvano nit izvlečemo izpod risalnih listov.

 

Pri vlečenju niti se ustvari abstraktna slika. Nit ne sme biti preveč niti premalo suha.

 

Nadaljujemo z ustvarjanjem vzorčka.

 

 

Vedno dobimo dve sliki. Lahko dodamo še drugo barvo ali več ‒ odvisno od vaših želja. Vzorčke lahko narišemo tudi s čopičem ali z voščenkami. Fantazija je najlepši pomočnik pri ustvarjanju. Vaše slike pričakujem na mail ivana.kovsca@os-cerknica.si

 

 

